2001D0131 — DA — 24.09.2004 — 004.001

Dette dokument er et dokumentationsredskab, og institutionerne påtager sig intet ansvar herfor

►B RÅDETS AFGØRELSE af 29. januar 2001 om at afslutte konsultationsproceduren med Haiti i henhold til artikel 96 i AVS-EF-partnerskabsaftalen (2001/131/EF) (EFT L 048, 17.2.2001, p.31)

Ændret ved:









▼B

RÅDETS AFGØRELSE

af 29. januar 2001

om at afslutte konsultationsproceduren med Haiti i henhold til artikel 96 i AVS-EF-partnerskabsaftalen

(2001/131/EF)







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til AVS-EF-partnerskabsaftalen undertegnet i Cotonou den 23. juni 2000 (i det følgende benævnt »AVS-EF-aftalen«), der anvendes foreløbigt ved AVS-EF-ministerrådets afgørelse nr. 1/2000 af 27. juli 2000 ( 1 ), særlig dennes artikel 96, under henvisning til den interne aftale om de foranstaltninger, der skal træffes, og de procedurer, der skal iværksættes, ved gennemførelse af AVS-EF-partnerskabsaftalen, særlig artikel 3, som anvendes midlertidig ved afgørelse 2000/771/EF af 18. september 2000 ( 2 ), der blev truffet af repræsentanterne for medlemsstaternes regeringer, under henvisning til Kommissionens forslag, og ud fra følgende betragtninger: (1) Bestemmelserne om de væsentlige elementer i artikel 9 i AVS-EF-aftalen er blevet overtrådt, eftersom valgloven på Haiti ikke er blevet overholdt. (2) Den 26. september 2000 blev der afholdt konsultationer med AVS-landene og Haiti i overensstemmelse med artikel 96 i AVS-EF-aftalen, og de haitiske myndigheder har ved denne lejlighed givet udtryk for deres synspunkter. (3) De demokratiske principper er endnu ikke genetableret i Haiti. (4) Der bør derfor træffes egnede foranstaltninger som omhandlet i artikel 96, stk. 2, litra c), i AVS-EF-aftalen — ud fra følgende betragtninger: TRUFFET FØLGENDE AFGØRELSE:







Artikel 1

De konsultationer, der var indledt med Haiti i henhold til artikel 96 i AVS-EF-aftalen, er afsluttet.

Artikel 2

De foranstaltninger, der er angivet i det i bilaget indeholdte brev, vedtages som egnede foranstaltninger ifølge artikel 96, stk. 2, litra c), i AVS-EF-aftalen.

Artikel 3

Denne afgørelse træder i kraft på dagen for vedtagelsen.

Den udløber den ►M4 31. december 2005 ◄ .

▼M3

Den tages op til fornyet overvejelse med jævne mellemrum og senest efter seks måneder.

▼B

Artikel 4

Denne afgørelse offentliggøres i De Europæiske Fællesskabers Tidende.

▼M4









BILAG

Brev til Haitis regering

Hr. premierminister,

Den Europæiske Union lægger særdeles megen vægt på bestemmelserne i artikel 9 i AVS-EF-partnerskabsaftalen. AVS-EF-partnerskabet bygger på respekten for menneskerettighederne, de demokratiske principper og retsstaten, idet disse er væsentlige elementer i ovennævnte aftale og således udgør grundlaget for vore indbyrdes forbindelser.

Den Europæiske Union har i denne forbindelse meget omhyggeligt fulgt den nylige omstilling i Haiti, særlig hvad angår udpegelsen af den nye haitianske interimsregering, som tiltrådte den 17. marts 2004 efter en omfattende konsultationsproces på basis af CARICOM/OAS-planen.

Den 12. maj 2004 fandt der drøftelser sted i Bruxelles mellem Dem og Kommissionen for De Europæiske Fællesskaber for at gøre status over interimsregeringens politiske dagsorden for genskabelse af et fuldstændigt demokratisk og forfatningstro styre. Den Europæiske Union noterede sig Deres tilsagn, navnlig med hensyn til en forbedring af menneskerettighedssituationen, håndhævelse af de demokratiske principper, herunder afholdelse af frie og redelige valg, retsstaten og god regeringsskik som omhandlet i Deres brev af 25. maj 2004 til Kommissionen. Dette burde med tiden føre til større politisk stabilitet i Haiti. Den Europæiske Union skal stærkt anspore interimsregeringen til hurtigt at omsætte disse tilsagn i konkrete tiltag for at sikre, at demokratiseringsprocessen bliver en integrerende del af det politiske, økonomiske og sociale liv i Haiti, således at det garanteres, at artikel 9 i AVS-EF-partnerskabsaftalen efterleves.

På baggrund heraf har Rådet for Den Europæiske Union på ny behandlet sin afgørelse af 22. december 2003 og har besluttet at revidere de relevante foranstaltninger, der er omhandlet i artikel 96, stk. 2, litra c), i aftalen, som følger:

1) omlægningen af de resterende midler i henhold til 8. Europæiske Udviklingsfond (EUF) til programmer, der direkte kommer det haitianske folk til gode, til at styrke civilsamfundet og den private sektor og til at støtte demokratisering samt retsstaten og valgprocessen, vil blive fortsat og kan også inkludere indgreb, der er defineret som kort- og mellemfristede prioriteter i behovsvurderingen (Interim Cooperation Framework (ICF)), som er foretaget i nært samarbejde mellem interimsregeringen, civilsamfundet og større donorer, herunder navnlig kapacitetsopbygning

2) det tildelte beløb af midler i henhold til 9. EUF vil blive meddelt ved offentliggørelsen af denne afgørelse i Den Europæiske Unions Tidende

3) drøftelserne om programmeringen af midlerne under 9. EUF vil straks blive indledt med den nationale anvisningsberettigede med henblik på udarbejdelse af landestrategidokumentet (CSP) og det nationale vejledende program (NIP). I strategien tages der hensyn til resultaterne af behovsvurderingen

4) i henhold til konkrete behov kan B-rammebeløbet anvendes forud for undertegnelsen af 9. EUF (CSP/NIP)

5) undertegnelsen af NIP sker efter valget i henhold til OAS-resolution 822, når de kompetente haitianske institutioner og verdenssamfundet har erklæret det frit og redeligt. Det bemærkes, at valget forventes at finde sted senest medio 2005

6) bidrag til regionale projekter, foranstaltninger af humanitær art og handelssamarbejdet berøres ikke.

Alle ovenstående foranstaltninger evalueres regelmæssigt og senest om seks måneder.

Det er vigtigt af hensyn til samarbejdets succes at garantere, at bistandsabsorptionskapaciteten, som i øjeblikket er mangelfuld, øges gennem god regeringsførelse og tiltag til opbygning af bistandsforvaltningskapaciteten. Reglerne for anvendelse vil blive afpasset efter landets evne til at forvalte offentlige finanser på passende vis.

Den Europæiske Union vil nøje følge den fremtidige udvikling i demokratiseringsprocessen, særlig hvad angår interimsregeringens indfrielse af sine tilsagn og forarbejdet til lokalvalget, parlamentsvalget og præsidentvalget. Unionen skal på ny anføre, at den er rede til at fortsætte med en udvidet politisk dialog med den haitianske interimsregering, jf. artikel 8 i AVS-EF-partnerskabsaftalen.

Modtag, hr. premierminister, forsikringen om vor mest udmærkede højagtelse.

På Kommissionens vegne

På Rådets vegne

Formand